  Туспуктэм: Руслан Нуриахметов Майя Бывальцева Удмуртиын Ижкар – Вотка сюресэз быдэсак выльдыны малпало. Солэсь куд-ог люкетъёссэ ньыль чурозь паськытатозы но сюрес вожез кык уровенен лэсьтозы. Со сярысь элькунысь транспортъя но сюрес возёсъя министр Алексей Горбачёв Улосвылэн кивалтонъя центрлэн меӵак эфираз вераз. « Таяз арын ми ӵектос лэсьтыны контракт юнматӥм. Сое Казаньысь проектировщикъёс дасялозы. Сюресэз кыкетӥ технической категориозь вуттомы » Алексей Горбачёв, Удмуртиысь транспортъя но сюрес возёсъя министр Ижысь Воткае сюрес вылтӥ нуналлы быдэ 21 сюрс автомашина ортче, водительёс колеяос кылдэмлы ӝожтӥсько. Министрлэн верамезъя, паллянэ кожон понна нимаз чур кылдоз, озьы ик бурпала кожисьёслы ӝоглыкез будэтон но кулэстон понна чуръёс лэсьтозы. Ӵектос 2023-тӥ ар пумозь дась луыны кулэ. Лэсьтӥськонэз 2024-тӥ арын кутскыны быгатозы. Тодэ вайытом, Ижкар – Сарапул трассалэсь люкетъёссэ паськытатон кутскемын ни. Тегъёс: Удмуртия сюресъёс Ижкар Вотка  